|  |
| --- |
| **Δελτίο Τύπου****Tο Οικονομικό Πανεπιστήμιο Αθηνών ενημερώνει τους υποψήφιους φοιτητές****για τη συμπλήρωση του Μηχανογραφικού Δελτίου** |
| Το Γραφείο Διασύνδεσης του Οικονομικού Πανεπιστημίου Αθηνών (ΟΠΑ) υλοποιεί για **ένατη** **συνεχή χρονιά,** πρωτοβουλία ενημέρωσης για την συμπλήρωση του μηχανογραφικού δελτίου.Η συγκεκριμένη υπηρεσία θα αφορά αποκλειστικά τα επιστημονικά αντικείμενα που  προσφέρει το Οικονομικό Πανεπιστήμιο Αθηνών στο πλαίσιο των οκτώ προπτυχιακών Τμημάτων του. Η δράση συμβουλευτικής, θα προσφέρεται όλο το διάστημα που οι υποψήφιοι φοιτητές της τριτοβάθμιας εκπαίδευσης θα έχουν στη διάθεσή τους για να καταθέτουν τα μηχανογραφικά τους δελτία.Καθημερινά, το Γραφείο Διασύνδεσης ΟΠΑ θα παρέχει πληροφόρηση και θα απαντά στα ερωτήματα των υποψηφίων φοιτητών κατά τις ώρες **11:00 – 14:00, Δευτέρα έως Παρασκευή**. Οι ενδιαφερόμενοι θα μπορούν να επικοινωνούν με τα στελέχη του Γραφείου Διασύνδεσης τηλεφωνικά στο: 210 8203819, 825 και ηλεκτρονικά στο: mihanografiko@aueb.gr.Συμπληρωματικά, όλοι οι υποψήφιοι φοιτητές του Οικονομικού Πανεπιστημίου Αθηνών, μπορούν να ενημερωθούν για τα 8 προπτυχιακά Τμήματα του ΟΠΑ παρακολουθώντας από το κανάλι του Πανεπιστημίου την "[Ενημερωτική εκδήλωση για τις σπουδές στο ΟΠΑ](https://go.contactpigeon.com/redir/79482074/49400298/)", που πραγματοποιήθηκε πρόσφατα.Η παραπάνω υπηρεσία, την οποία έχουν ήδη αξιοποιήσει περισσότεροι από 1200 υποψήφιοι, αποτελεί πλέον θεσμό για το Οικονομικού Πανεπιστημίου Αθηνών και εντάσσεται στο πλαίσιο της κοινωνικής προσφοράς του Ιδρύματος προς τους υποψήφιους νέους επιστήμονες. |